CELEX: 22013D0010
Language: ro
Date: 2013-02-01 00:00:00
Title: Decizia nr. 10/2013 a Comitetului mixt al SEE din 1 februarie 2013 de modificare a anexei II (Reglementări tehnice, standarde, încercări și certificare) și a anexei IV (Energie) la Acordul privind SEE

30.5.2013   
            
            
               RO
            
            
               Jurnalul Oficial al Uniunii Europene
            
            
               L 144/14
            
         DECIZIA NR. 10/2013 A COMITETULUI MIXT AL SEE
   din 1 februarie 2013
   de modificare a anexei II (Reglementări tehnice, standarde, încercări și certificare) și a anexei IV (Energie) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European („Acordul privind SEE”), în special articolul 98,
   întrucât:
   
               (1)
            
            
               Regulamentul delegat (UE) nr. 392/2012 al Comisiei din 1 martie 2012 de completare a Directivei 2010/30/UE a Parlamentului European și a Consiliului cu privire la cerințele de etichetare energetică aplicabile uscătoarelor de rufe de uz casnic cu tambur (1), astfel cum a fost rectificat prin JO L 124, 11.5.2012, p. 56, trebuie încorporat în Acordul privind SEE.
            
         
               (2)
            
            
               Regulamentul delegat (UE) nr. 392/2012 abrogă Directiva 95/13/CE a Comisiei (2), care este încorporată în Acordul privind SEE și care, în consecință, trebuie să fie abrogată în conformitate cu Acordul privind SEE.
            
         
               (3)
            
            
               Prin urmare, anexele II și IV la Acordul privind SEE ar trebui modificate în consecință,
            
         ADOPTĂ PREZENTA DECIZIE:
   Articolul 1
   Capitolul IV din anexa II la Acordul privind SEE se modifică după cum urmează:
   
               1.
            
            
               Textul de la punctul 4c (Directiva 95/13/CE a Comisiei) se înlocuiește cu următorul text:
               „32012 R 0392: Regulamentul delegat (UE) nr. 392/2012 al Comisiei din 1 martie 2012 de completare a Directivei 2010/30/UE a Parlamentului European și a Consiliului cu privire la cerințele de etichetare energetică aplicabile uscătoarelor de rufe de uz casnic cu tambur (JO L 123, 9.5.2012, p. 1), astfel cum a fost rectificat prin JO L 124, 11.5.2012, p. 56.”
            
         
               2.
            
            
               Textul secțiunii 3 din apendicele 1 și secțiunea 3 din apendicele 2 se elimină.
            
         Articolul 2
   Anexa IV la Acordul privind SEE se modifică după cum urmează:
   
               1.
            
            
               Textul de la punctul 11c (Directiva 95/13/CE a Comisiei) se înlocuiește cu următorul text:
               „32012 R 0392: Regulamentul delegat (UE) nr. 392/2012 al Comisiei din 1 martie 2012 de completare a Directivei 2010/30/UE a Parlamentului European și a Consiliului cu privire la cerințele de etichetare energetică aplicabile uscătoarelor de rufe de uz casnic cu tambur (JO L 123, 9.5.2012, p. 1), astfel cum a fost rectificat prin JO L 124, 11.5.2012, p. 56
                   (3).
            
         
               2.
            
            
               Textul secțiunii 3 din apendicele 5 și secțiunea 3 din apendicele 6 se elimină.
            
         Articolul 3
   Textele Regulamentului delegat (UE) nr. 392/2012, astfel cum a fost rectificat prin JO L 124, 11.5.2012, p. 56, în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 4
   Prezenta decizie intră în vigoare la 2 februarie 2013, cu condiția să se fi efectuat toate notificările prevăzute la articolul 103 alineatul (1) din Acordul privind SEE (4), sau în ziua intrării în vigoare a Deciziei nr. 217/2012 a Comitetului mixt al SEE din 7 decembrie 2012 (5), oricare dintre acestea este ulterioară.
   Articolul 5
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 1 februarie 2013.
      
         
            Pentru Comitetul mixt al SEE
         
         
            Președintele
         
         Gianluca GRIPPA
      
   
   
      (1)  JO L 123, 9.5.2012, p. 1.
   
      (2)  JO L 136, 21.6.1995, p. 28.
   
      (3)  Menționat aici are doar un scop informativ; pentru aplicare a se vedea anexa II Reglementări tehnice, standarde, încercări și certificare.”
   
      (4)  Nu au fost semnalate obligații constituționale.
   
      (5)  JO L 81, 21.3.2013, p. 17.